pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม.พล.อ.ธนะศักดิ์ฯ ร่วมการซ้อมพิธียกพระนพปฎลมหาเศวตฉัตรยอดพระเมรุมาศ ณ มณฑลพิธีท้องสนามหลวง
วันพุธที่ 18 ตุลาคม 2560
รอง นรม.พล.อ.ธนะศักดิ์ฯ ร่วมการซ้อมพิธียกพระนพปฎลมหาเศวตฉัตรยอดพระเมรุมาศ ณ มณฑลพิธีท้องสนามหลวง
รอง นรม.พล.อ.ธนะศักดิ์ฯ ร่วมการซ้อมพิธียกพระนพปฎลมหาเศวตฉัตรยอดพระเมรุมาศ ณ มณฑลพิธีท้องสนามหลวง ทุกอย่างเป็นไปด้วยความปลอดภัย โดยเป็นการซักซ้อมที่สมบูรณ์แบบ พร้อมสําหรับพิธีการในวันพรุ่งนี้ (18 ตุลาคม 2560)
วันนี้ (17 ตุลาคม 2560) เวลา 17.00 น. พลเอก ธนะศักดิ์ ปฏิมาประกร รองนายกรัฐมนตรี ในฐานะประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณะปฏิสังขรณ์ ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชบรมนาถบพิตรร่วมการซ้อมพิธียกพระนพปฎลมหาเศวตฉัตรยอดพระเมรุมาศ ณ มณฑลพิธีท้องสนามหลวง
โอกาสนี้ รองนายกรัฐมนตรี ให้สัมภาษณ์สื่อมวลชนว่า วันนี้ถือว่าการซักซ้อมเป็นไปด้วยดี ซึ่งเป็นฉัตรจําลอง มีขนาดและน้ําหนักเท่าของจริง ซึ่งมีขนาด 510 เซ็นติเมตร น้ําหนักประมาณ 80 กิโลกรัม ใช้เวลาในการยกพระนพปฎลมหาเศวตฉัตร (จําลอง) ทั้งสิ้นประมาณ 3 นาที
ทั้งนี้ จะมีการเชิญพระนพปฎลมหาเศวตฉัตร จากสํานักพระราชวังมายังพระเมรุมาศ ณ มณฑลพิธีท้องสนามหลวง ในช่วงเวลา 05.00 น. ของวันพรุ่งนี้ (18 ตุลาคม 2560) ซึ่งคาดว่าพรุ่งนี้ในช่วงเย็นอาจจะมีเมฆและฝนตกตามคําพยากรณ์อากาศ และวันนี้เป็นการซักซ้อมที่สามารถรองรับกับสถานการณ์จริงได้ โดยไม่มีอุปสรรคใด ๆ และทุกอย่างเป็นไปด้วยความปลอดภัย อีกทั้งเป็นการซักซ้อมที่สมบูรณ์แบบ โดยไม่เป็นปัญหาใด ๆ ถึงแม้อาจจะเป็นการซ้อมพิธีในช่วงเวลากลางคืน แต่พร้อมสําหรับพิธีการในวันพรุ่งนี้ (18 ตุลาคม 2560)
พร้อมกันนี้ ในวันพรุ่งนี้พระเมรุมาศจะเสร็จสมบูรณ์แบบ (ในทางราชการ) โดยจะนํานั่งร้านออกทั้งหมดในช่วงเวลากลางคืนเป็นต้นไป โดยจะเชิญสื่อมวลชนถ่ายภาพพระเมรุมาศอีกครั้งในวันที่ 20 ตุลาคม 2560 เพื่อให้สื่อมวลชนนําภาพที่เสร็จพร้อมสมบูรณ์ไปใช้ในงานด้านสื่อสารมวลชน เพื่อให้ทุกอย่างเป็นไปอย่างสมพระเกียรติ
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-HKTDC พร้อมสนับสนุนความร่วมมือ ไทย – ฮ่องกง ให้เกิดผลเป็นรูปธรรมยิ่งขึ้น
วันพุธที่ 24 กรกฎาคม 2562
HKTDC พร้อมสนับสนุนความร่วมมือ ไทย – ฮ่องกง ให้เกิดผลเป็นรูปธรรมยิ่งขึ้น
HKTDC พร้อมสนับสนุนความร่วมมือ ไทย – ฮ่องกง ให้เกิดผลเป็นรูปธรรมยิ่งขึ้น
วันนี้ (24 กรกฎาคม 2562) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายปีเตอร์ หล่ํา (Mr. Peter Lam) ประธานองค์การสภาพัฒนาการค้าฮ่องกง (Hong Kong Trade Development Council: HKTDC) และคณะเข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย สรุปสาระสําคัญการหารือ ดังนี้
รองนายกรัฐมนตรีกล่าวต้อนรับประธาน HKTDC และคณะนักธุรกิจชั้นนําจากฮ่องกง พร้อมแสดงความยินดีในโอกาสเข้ารับตําแหน่งประธานองค์การสภาพัฒนาการค้าฮ่องกง ทั้งนี้ รองนายกรัฐมนตรีกล่าวย้ําว่ารัฐบาลยืนยันให้ความสําคัญในการดําเนินนโยบาย โดยเฉพาะในโครงการพัฒนาระเบียงเศรษฐกิจพิเศษภาคตะวันออก (Eastern Economic Corridor: EEC) และเห็นว่าความร่วมมือระหว่าง ไทย จีน และฮ่องกง ยังมีโอกาสร่วมมือกันอีกมาก
ด้านประธาน HKTDC ขอบคุณรองนายกรัฐมนตรีที่ตอบรับคําเชิญเยือนฮ่องกงในเดือนตุลาคมนี้ โดยฮ่องกงพร้อมสนับสนุนผู้ประกอบการ Startup และ SMEs ยุคใหม่ของไทย โดยเฉพาะการแลกเปลี่ยนความรู้และประสบการณ์ การเสริมสร้างสมรรถนะหุ้นส่วนความร่วมมือระหว่างกลุ่ม อุตสาหกรรม การส่งเสริมความร่วมมือกับตลาดต่างประเทศ และการให้ความช่วยเหลือ Startups และ SMEs รวมถึงการพัฒนาบุคลากรและการถ่ายทอดเทคโนโลยี
ทั้งสองฝ่ายยินดีที่ความร่วมมือระหว่างไทย - ฮ่องกงมีพลวัตมากขึ้น โดยไทยพร้อมที่จะร่วมมือ และเป็นประตูเชื่อมโยงระหว่างอาเซียนกับเขตอ่าวกวางตุ้ง - ฮ่องกง - มาเก๊า (Guangdong - Hong Kong - Macao Greater Bay Area: GBA) ผ่านข้อริเริ่ม “หนึ่งแถบ หนึ่งเส้นทาง” (Belt and Road Initiative: BRI) โดยรองนายกรัฐมนตรีเชื่อมั่นว่า HKTDC จะมีบทบาทสําคัญในการส่งเสริมความร่วมมือระหว่างไทยกับฮ่องกงให้เกิดผลเป็นรูปธรรมยิ่งขึ้น และสนับสนุนการเชื่อมโยงระหว่างภูมิภาค โดยเฉพาะการส่งเสริมความร่วมมือทางด้านเศรษฐกิจ การค้า การลงทุน การเงิน เทคโนโลยีและนวัตกรรม และการพัฒนาโครงสร้างพื้นฐาน ตลอดจนสาขาความร่วมมืออื่น ๆ ที่ไทยและฮ่องกงมีศักยภาพ
นอกจากนี้ ทั้งสองฝ่ายยังเห็นพ้องในการจัดตั้งคณะทํางานระดับสูงร่วมกัน เพื่อสานต่อความเป็นหุ้นส่วนทางยุทธศาสตร์เพื่อความร่วมมืออันเป็นรูปธรรมในหลายด้าน ได้แก่ ตลาดเงิน ตลาดทุน การพัฒนาทรัพยากรมนุษย์ ดิจิทัล และ Startup และ SMEs
รัฐบาลไทย-ข่าวทำเนียบรัฐบาล-แรงงานส่ง เจ้าหน้าที่ จ.ตาก เคลียร์ปัญหาแรงงานต่างด้าว กว่า 400 คน ร้องโรงงานเปิดกิจการ
วันศุกร์ที่ 7 สิงหาคม 2563
แรงงานส่ง เจ้าหน้าที่ จ.ตาก เคลียร์ปัญหาแรงงานต่างด้าว กว่า 400 คน ร้องโรงงานเปิดกิจการ
อธิบดีกรมการจัดหางาน ส่ง เจ้าหน้าที่กรมการจัดหางานร่วมกับหน่วยเกี่ยวข้องในสังกัดกระทรวงแรงงานเคลียร์แรงงานต่างด้าว ในจ.ตาก สัญชาติเมียนมา กว่า 400 คน รวมตัวเรียกร้องให้โรงงานเปิดแรงงานกลับเข้าทํางาน หลังสถานประกอบการหยุดกิจการชั่วคราวจากพิษโควิด – 19
นายสุชาติ พรชัยวิเศษกุล อธิบดีกรมการจัดหางาน กล่าวถึงกรณีที่มีแรงงานต่างด้าว สัญชาติเมียนมา จํานวนกว่า 400 คน รวมตัวกันหน้า บริษัทคอร์ติน่า อีเกอร์ จํากัด หมู่ที่ 3 บ้านแม่ตาวใหม่ อําเภอแม่สอด จังหวัดตาก เพื่อเรียกร้องให้โรงงาน เปิดรับกลุ่มแรงงานกลับเข้าทํางานตามปกติ หลังจากสถานประกอบการได้หยุดกิจการชั่วคราว กว่า 2 เดือน เพราะพิษโควิด – 19 ทําให้แรงงาน ไม่มีงานทํา ไม่มีรายได้ ว่า เกี่ยวกับเรื่องนี้ กรมการจัดหางาน ไม่นิ่งนอนใจ ได้ส่งเจ้าหน้าที่จากสํานักงานจัดหางานจังหวัดตาก ลงพื้นที่ ร่วมกับสํานักงานสวัสดิการและคุ้มครองแรงงานจังหวัดตาก และสํานักงานประกันสังคมจังหวัดตาก ทันที เพื่อรับฟังปัญหา เจรจาและชี้แจงข้อกฎหมาย
จากการตรวจสอบ พบว่า ลูกจ้างแรงงานต่างด้าวประเภทกลุ่มเช้าไป-เย็นกลับ (มาตรา 64) ไม่ได้รับเงินช่วยเหลือเยียวยาตามมาตรา79/1 ของสํานักงานประกันสังคมจากการที่นายจ้างประกาศหยุดกิจการชั่วคราวเนื่องจากเหตุสุดวิสัยการแพร่ระบาดของโรคโควิด-19 ตั้งแต่วันที่ 26 พฤษภาคม 2563 - 30 กันยายน 2563 อีกทั้ง นายจ้างยังคงค้างจ่ายเงินค่าจ้างตามประกาศอัตราค่าจ้างขั้นต่ํา ซึ่งแรงงานต่างด้าวได้เรียกร้องว่า หากนายจ้างประสงค์จะปิดกิจการขอให้นายจ้างจ่ายเงินค่าชดเชยตามกฎหมาย อย่างไรก็ดี จะมีการเจราจาหาข้อยุติร่วมกันระหว่างนายจ้าง หน่วยงานที่เกี่ยวข้อง และองค์กรภาคเอกชน (MAP, LPN) อีกครั้งในวันที่ 11 สิงหาคม 2563 นี้ เวลา 09.00 น. ที่ บริษัทคอร์ติน่า อีเกอร์จํากัด
“ทันทีที่รับทราบเรื่อง กระทรวงแรงงาน โดยกรมการจัดหางาน ไม่ได้นิ่งนอนใจ เพราะให้ความสําคัญกับแรงงานทุกคนที่เข้ามาทํางานในประเทศไทย คํานึงถึงหลักสิทธิมนุษชน การได้รับสิทธิความคุ้มครองตามกฎหมายแรงงานอย่างเท่าเทียมกันแรงงานต่างด้าวที่ทํางานอย่างถูกต้องตามกฎหมายในประเทศไทยจะได้รับความคุ้มครองและดูแลเหมือนเช่นคนไทย และเป็นไปตามหลักมาตรฐานสากล ทั้งความคุ้มครองกรณีที่ได้รับความเสียหายจากการกระทําของนายจ้าง หรือผู้รับอนุญาตให้นําคนต่างด้าวเข้ามาทํางานไม่ปฏิบัติตามหน้าที่และความรับผิดชอบตามกฎหมาย ซึ่งสามารถร้องทุกข์ได้ ผ่านทาง สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือผ่านทางเพจ Facebook ของสํานักงานฯ ในช่วงสถานการณ์การแพร่ระบาดของโรคโควิด-19 แทนการรวมตัวกัน หรือ สายด่วนกระทรวงแรงงานโทร. 1506 กด 2 กรมการจัดหางาน นอกจากนี้แรงงานต่างด้าวที่ทํางานอย่างถูกกฎหมายในประเทศไทยยังจะได้รับประโยชน์จากสวัสดิการการประกันสังคม การประกันสุขภาพ การศึกษาและสังคม เพื่อให้สามารถทํางานอยู่ในประเทศไทยได้อย่างปกติสุข” นายสุชาติฯ กล่าว
รัฐบาลไทย-ข่าวทำเนียบรัฐบาล-นรม.และ รมว.กห. ขอให้เชื่อมั่น หนักแน่นและเป็นหนึ่งเดียวกัน ร่วมผ่านวิกฤตโรคร้ายอย่างสวัสดิภาพไปด้วยกัน
วันอังคารที่ 7 เมษายน 2563
นรม.และ รมว.กห. ขอให้เชื่อมั่น หนักแน่นและเป็นหนึ่งเดียวกัน ร่วมผ่านวิกฤตโรคร้ายอย่างสวัสดิภาพไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า ฝ่ายความมั่นคงมีความกังวลกับสถานการณ์การบิดเบือนข้อมูล
การให้ข้อมูลอันเป็นเท็จและไม่สร้างสรรค์ที่มีมากขึ้นในปัจจุบัน ท่ามกลางวิกฤตสถานการณ์การแพร่ระบาดของ COVID - 19 โดยอาจเกิดจากการได้รับข้อมูลไม่ถูกต้องครบถ้วน ความไม่ตั้งใจหรืออาจมีความตั้งใจต้องการเสียดสี โทษกันไปมา สร้างความโกรธเกลียด แตกแยกและไม่พอใจกันในสังคมก็ตาม ซึ่งการนําเสนอข้อมูลดังกล่าวผ่านสื่อต่างๆ ไม่เป็นผลดีอย่างมากและทําให้สถานการณ์เลวร้ายลง ท่ามกลางความพยายามและความตั้งใจของทุกภาคส่วน ที่กําลังร่วมกันนําพาประเทศและเพื่อนร่วมชีวิตทุกคนให้สามารถฝ่าวิกฤตภัยครั้งนี้
ฝ่ายความมั่นคง ขอทําความเข้าใจร่วมกันว่า รัฐบาลยังคงระบบบริหารราชการแผ่นดินปกติ
โดยการแก้ปัญหาวิกฤตโรคระบาด ผ่าน “ศูนย์บริหารสถานการณ์ COVID -19” นําโดย นรม. และ รมว.กห. เพื่อความเป็นเอกภาพในนโยบายและการบูรณาการขับเคลื่อนการทํางานเฉพาะกิจของทุกหน่วยงานร่วมกันในทุกมิติ โดยมีเป้าหมายต้องการผลสัมฤทธิ์สูงสุดในระยะเวลาที่กําหนด เพื่อความอยู่รอดปลอดภัยและสวัสดิภาพของประชาชนทุกชีวิตในภาพรวม
ทั้งนี้ นโยบายจาก“ศูนย์บริหารสถานการณ์ COVID -19” ที่เกี่ยวข้องกับทุกหน่วยงาน จะถูกนําไปจัดทําแผนงาน โครงการและมาตรการต่างๆ รองรับ โดยมีงบประมาณรายจ่ายประจําปี 63 และงบกลางที่ผ่านการอนุมัติ ภายใต้การขับเคลื่อนงาน การกํากับดูแลและอํานวยการของ รอง นรม.และ รมต.ทุกท่าน
ทั้งนี้ พล.อ.ประยุทธ์ จันทร์โอชา นรม.และ รมว.กห. ได้กล่าวย้ําว่า การขับเคลื่อนประเทศฝ่าวิกฤตภัยโรคระบาดครั้งนี้ เป็นความท้าทายที่ยิ่งใหญ่บนความยากลําบากของประชาชนทุกชีวิต โดยมีความมุ่งหวังให้ประชาชนทุกคนต้องหนักแน่น มีความรับผิดชอบตนเองและสังคมมากขึ้น รวมทั้งให้ความร่วมมือกันทางสังคมอย่างแรงกล้า ด้วยความเข้าใจและวางใจกัน พร้อมขอให้เชื่อมั่นในระบบงานและตัวบุคคล ทั้งข้าราชการฝ่ายการเมืองและข้าราชการประจํา เพื่อต่อสู้และผ่านวิกฤตโรคระบาดครั้งนี้ไปด้วยกันอย่างสวัสดิภาพ
รัฐบาลไทย-ข่าวทำเนียบรัฐบาล-สธ. เตรียมเปิดคลินิกพิเศษเฉพาะทางนอกเวลาราชการ เป็นทางเลือกในการรับบริการ ลดแออัด ลดรอคอย
วันเสาร์ที่ 8 กันยายน 2561
สธ. เตรียมเปิดคลินิกพิเศษเฉพาะทางนอกเวลาราชการ เป็นทางเลือกในการรับบริการ ลดแออัด ลดรอคอย
กระทรวงสาธารณสุข เตรียมเปิดบริการคลินิกพิเศษเฉพาะทางนอกเวลาราชการ เป็นทางเลือกในการรับบริการของประชาชน ช่วยลดความแออัด ลดระยะเวลารอคอย นําร่องแล้ว 7 โรงพยาบาล
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังการประชุมผู้บริหารสํานักงานปลัดกระทรวงสาธารณสุขสัญจร ที่ศูนย์ประชุมเฉลิมพระเกียรติ 7 รอบ พระชนมพรรษา มหาวิทยาลัยสงขลานครินทร์ วิทยาเขตตรัง จังหวัดตรัง ว่า กระทรวงสาธารณสุข มีนโยบายในการลดความแออัด ลดระยะเวลารอคอย ในการพบแพทย์เฉพาะทางโดยเฉพาะในโรงพยาบาลศูนย์ โรงพยาบาลทั่วไปที่เปิดให้บริการคลินิกเฉพาะทาง จึงได้เปิดคลินิกพิเศษเฉพาะทางนอกเวลาราชการของหน่วยบริการในสังกัด เพื่อเป็นทางเลือกสําหรับประชาชนที่มารับบริการ
“จากการทําประชาพิจารณ์ประชาชนและเจ้าหน้าที่โรงพยาบาล 7 แห่งที่นําร่องที่เปิดให้บริการคลินิกพิเศษเฉพาะทางฯ ได้แก่ รพ.สกลนคร, รพ.มหาราชนครราชสีมา, รพ.นครปฐม, รพ.สุราษฎร์ธานี, รพ.พระนครศรีอยุธยา, รพ.เชียงรายประขานุเคราะห์ และ รพ.อุดรธานี พบว่า เห็นด้วยกับการเปิดคลินิกพิเศษเฉพาะทางฯ เกือบ 100 เปอร์เซ็นต์และระเบียบสามารถนําไปใช้ได้จริง โดยราคาค่าบริการรวมทั้งอัตราค่าตอบแทนบุคลากรเหมาะสม ขณะนี้อยู่ระหว่างจัดทําระเบียบคลินิกพิเศษฯ ซึ่งจะเสนอให้รัฐมนตรีว่าการกระทรวงสาธารณสุขลงนามในเดือนกันยายน 2561 และแจ้งให้หน่วยบริการโดยเฉพาะโรงพยาบาลขนาดใหญ่ที่ผ่านเกณฑ์เปิดบริการ คลินิกพิเศษเฉพาะทางนอกเวลาต่อไป ซึ่งจะเป็นการอํานวยความสะดวก หรือทางเลือกให้กับประชาชนที่ต้องการความรวดเร็ว และพบแพทย์เฉพาะทาง” นายแพทย์เจษฎา กล่าว
************************** 8 กันยายน 2561
รัฐบาลไทย-ข่าวทำเนียบรัฐบาล-กรมบัญชีกลางออกหลักเกณฑ์และวิธีปฏิบัติในการขอกันเงินงบประมาณปี 63 ไว้เบิกเหลื่อมปี
วันศุกร์ที่ 21 สิงหาคม 2563
กรมบัญชีกลางออกหลักเกณฑ์และวิธีปฏิบัติในการขอกันเงินงบประมาณปี 63 ไว้เบิกเหลื่อมปี
ในปีงบประมาณ พ.ศ. 2563 กรมบัญชีกลางโดยได้รับมอบหมายจากกระทรวงการคลัง ได้กําหนดหลักเกณฑ์และวิธีปฏิบัติในการขอกันเงินงบประมาณปี พ.ศ. 2563 ไว้เบิกเหลื่อมปี (กรณีมีหนี้ผูกพัน ทุกรายการโดยไม่กําหนดวงเงิน)
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า พระราชบัญญัติวิธีการงบประมาณ พ.ศ. 2561 มาตรา 43 กําหนดให้การขอเบิกเงินจากคลังตามงบประมาณรายจ่ายประจําปีงบประมาณใด ให้กระทําได้เฉพาะภายในปีงบประมาณนั้น ในกรณีที่หน่วยรับงบประมาณได้ก่อหนี้ผูกพันไว้ก่อนสิ้นปีงบประมาณ และไม่สามารถเบิกจ่ายเงินได้ทัน ให้ขยายเวลาขอเบิกเงินได้อีกไม่เกิน 6 เดือน ของปีงบประมาณถัดไป เว้นแต่มีความจําเป็นต้องขอเบิกเงินภายหลังเวลาดังกล่าว ให้ขอทําความตกลงกับกระทรวงการคลัง เพื่อขอขยายเวลาออกไปอีกไม่เกิน 6 เดือน โดยหน่วยรับงบประมาณได้มีการกันเงินไว้ตามระเบียบเกี่ยวกับการเบิกจ่ายเงินจากคลังแล้ว ซึ่งตามระเบียบฯ ข้อ 106 กําหนดในเรื่องการขอกันเงินไว้เบิกเหลื่อมปี หน่วยงานของรัฐต้องดําเนินการก่อนสิ้นปีงบประมาณ โดยปฏิบัติตามวิธีการที่กระทรวงการคลังกําหนด
ในปีงบประมาณ พ.ศ. 2563 กรมบัญชีกลางโดยได้รับมอบหมายจากกระทรวงการคลัง ได้กําหนดหลักเกณฑ์และวิธีปฏิบัติในการขอกันเงินงบประมาณปี พ.ศ. 2563 ไว้เบิกเหลื่อมปี (กรณีมีหนี้ผูกพัน ทุกรายการโดยไม่กําหนดวงเงิน) ให้หน่วยงานของรัฐที่มีสัญญาหรือข้อตกลงซื้อหรือจ้าง ดําเนินการผ่านระบบ GFMIS Web Online เพื่อให้สามารถใช้จ่ายเงินงบประมาณได้อย่างต่อเนื่องบรรลุวัตถุประสงค์ ถูกต้อง ครบถ้วน และสอดคล้องกับแนวทางตามกฎหมาย ดังนี้
1. หน่วยงานของรัฐที่เป็นส่วนราชการ ให้บันทึก PO
2. หน่วยงานของรัฐที่เป็นส่วนราชการและต้องชําระเงินให้แก่ผู้ขายในต่างประเทศ และหน่วยงานของรัฐที่ไม่ใช่ส่วนราชการ ให้บันทึกเป็นเอกสารสํารองเงินประเภท CX
3. หน่วยงานของรัฐที่ได้ดําเนินการจัดซื้อจัดจ้างพัสดุและอยู่ระหว่างกระบวนการอุทธรณ์ตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ. 2560 ให้บันทึกเป็นเอกสารสํารองเงินประเภท CX ตามแนวทางปฏิบัติในการกันเงินไว้เบิกเหลื่อมปี กรณีมีหนี้ผูกพัน
เมื่อได้รับอนุมัติให้กันเงินไว้เบิกเหลื่อมปี และได้ลงนามในสัญญาจัดซื้อจัดจ้างพัสดุเรียบร้อยแล้ว ให้แก้ไขการบันทึกรายการดังกล่าว จากเอกสารสํารองเงินประเภท CX เป็น PO ให้แล้วเสร็จภายในวันทําการสุดท้ายของเดือนมีนาคม 2564 เพื่อให้สอดคล้องกับข้อเท็จจริง
4. หน่วยงานของรัฐที่ได้รับจัดสรรงบประมาณในรายการเงินชดเชยค่างานก่อสร้าง ตามสัญญาแบบปรับราคาได้ (ค่า K) ในรายการต่าง ๆ ที่กําหนด ให้บันทึกเป็นเอกสารสํารองเงินประเภท CK
“สําหรับหน่วยงานของรัฐที่เป็นส่วนราชการและเป็นหน่วยงานผู้เบิกที่มีสํานักงานอยู่ในภูมิภาค ต้องเลือก (LIST) เอกสารสํารองเงิน สรุปเลขที่เอกสารสํารองเงิน และรายละเอียดในแบบแจ้งรายละเอียดการกันเงินไว้เบิกเหลื่อมปี ส่งให้ส่วนราชการเจ้าของงบประมาณหรือหน่วยงานผู้เบิกแทนเป็นผู้รวบรวม ยืนยันข้อมูล (CONFIRM) ในระบบ GFMIS และส่งให้กรมบัญชีกลางพิจารณา ทั้งนี้ ให้หน่วยงานของรัฐดําเนินการขอกันเงินไว้เบิกเหลื่อมปีให้แล้วเสร็จ ภายในวันทําการสุดท้ายของเดือนกันยายน 2563 หากไม่ดําเนินการภายในระยะเวลาที่กําหนด งบประมาณดังกล่าวต้องถูกพับไป” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยม ให้กำลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
วันพุธที่ 8 เมษายน 2563
นายกรัฐมนตรี ตรวจเยี่ยม ให้กําลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
พลเอก ประยุทธ์ จันทร์โอชา นายกรัฐมนตรี ตรวจเยี่ยม ให้กําลังใจ ประชาชนที่เดินทางกลับจากต่างประเทศ เพื่อดูอาการและเฝ้าระวังโรค ณ โรงแรมภัทรา
วันนี้ 8 เมษายน 2563 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางไปยังโรงแรมภัทรา เพื่อตรวจเยี่ยมความเป็นอยู่ ให้กําลังใจ ประชาชนที่เดินทางกลับจากต่างประเทศ และต้องถูกกักกันตัวเพื่อดูอาการและเฝ้าระวังโรค ซึ่งทุกคนต่างยินดีให้ความร่วมมือและขอบคุณรัฐบาลที่ช่วยเหลือพร้อมดูแลอย่างดีในที่ State Quarantine แห่งนี้ ไม่มีอะไรติดขัด ไม่มีปัญหาอะไร สบายดีทุกคน นอกจากนี้ ได้พูดคุย สอบถามเจ้าของโรงแรมว่ามีขาดเหลืออะไร หรือไม่ จะได้ช่วยดูแล พร้อมขอบคุณโรงแรมที่เสียสละและให้ความร่วมมือในการร่วมแก้ปัญหา ซึ่งคนไทยต่างซาบซึ้งในน้ําใจที่มีต่อกันในสภาวะเช่นนี้
ทั้งนี้ นายกรัฐมนตรีได้เดินทางไปเยี่ยมโดยไม่มีการเตรียมการล่วงหน้า เพื่อจะได้รับทราบการดําเนินการและปัญหา ก่อนจะมีการประชุม ศบค ในวันพรุ่งนี้
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องร้องทุกข์จากกลุ่มผู้เสียหายที่ได้รับผลกระทบจากแชร์ลูกโซ่
วันพฤหัสบดีที่ 11 ตุลาคม 2561
กระทรวงยุติธรรม รับเรื่องร้องทุกข์จากกลุ่มผู้เสียหายที่ได้รับผลกระทบจากแชร์ลูกโซ่
กระทรวงยุติธรรม รับเรื่องร้องทุกข์จากกลุ่มผู้เสียหายที่ได้รับผลกระทบจากแชร์ลูกโซ่
ในวันพฤหัสบดีที่ ๑๑ ตุลาคม ๒๕๖๑ เวลา ๑๐.๐๐ น. ณ บริเวณด้านหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม รับหนังสือจากนายสามารถ เจนชัยจิตรวนิช ประธานสมาพันธ์ต่อต้านแชร์ลูกโซ่แห่งประเทศไทยพร้อมผู้เสียหายที่ได้รับผลกระทบแชร์ลูกโซ่ อาทิ คดีเงินดิจิตอล คดีแชร์น้ํามันจังหวัดพะเยา คดีถูกฉ้อโกงเงินกองทุนหมู่บ้านจังหวัดชัยภูมิ ฯลฯ เพื่อขอความเป็นธรรมจากกระทรวงยุติธรรม และขอให้พิจารณา​ช่วยเหลือ​ผู้เสียหาย​จากแชร์​ลูกโซ่ รวมทั้งขอให้มีการแก้ไขกฎหมายเพื่อเยียวยาความเสียหายให้แก่ผู้ได้รับผลกระทบต่อไป
รองปลัดกระทรวงยุติธรรม กล่าวว่า กระทรวงยุติธรรมจะเร่งดําเนินการตามกระบวนการอย่างเต็มที่แต่เนื่องจากกระบวนการดําเนินการค่อนข้างซับซ้อน อีกทั้งมีผู้เสียหายเป็นจํานวนมาก มีการร้องเรียนเพิ่มเติม และมีผู้เสียหายเพิ่มขึ้นอย่างต่อเนื่อง ทําให้เจ้าหน้าที่ต้องใช้ระยะเวลาในการดําเนินการ ทั้งนี้ กรมสอบสวนคดีพิเศษได้ตั้งชุดสอบสวน เตรียมลงพื้นที่เพื่ออํานวยความสะดวกแก่ผู้เสียหาย พร้อมทั้งให้ผู้เสียหายสามารถร้องเรียนได้ผ่านช่องทางต่างๆ ได้รวดเร็วยิ่งขึ้น โดยขอให้ผู้เสียหายเตรียมข้อมูลหลักฐานให้ครบถ้วนสมบูรณ์เพื่ออํานวยความสะดวกแก่เจ้าหน้าที่ให้สามารถดําเนินการได้อย่างรวดเร็วยิ่งขึ้น
รัฐบาลไทย-ข่าวทำเนียบรัฐบาล-"รมช.ชุติมา" เข้าปฏิบัติงานที่กระทรวงเกษตรและสหกรณ์ พร้อมเร่งดำเนินการในเรื่องที่เกี่ยวข้องกับการทำมาหากินของพี่น้องเกษตรกร
วันอังคารที่ 20 ธันวาคม 2559
"รมช.ชุติมา" เข้าปฏิบัติงานที่กระทรวงเกษตรและสหกรณ์ พร้อมเร่งดําเนินการในเรื่องที่เกี่ยวข้องกับการทํามาหากินของพี่น้องเกษตรกร
"รมช.ชุติมา" เข้าปฏิบัติงานที่กระทรวงเกษตรและสหกรณ์ พร้อมเร่งดําเนินการในเรื่องที่เกี่ยวข้องกับการทํามาหากินของพี่น้องเกษตรกร และการยกระดับมาตรฐานของสินค้าเกษตรให้ดียิ่งขึ้น
วันนี้ (20 ธ.ค. 59) น.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์คนใหม่ เดินทางเข้าสักการะสิ่งศักดิ์สิทธิ์ประจํากระทรวงเกษตรและสหกรณ์ โดยถือฤกษ์ในเวลา 06.45 น. ไหว้ศาลพระภูมิเจ้าที่ ศาลท้าวเวสสุวรรณ ศาลตายาย และพระพิรุณทรงนาค
น.ส.ชุติมา บุณยประภัศร เปิดเผยว่า วันนี้เป็นวันแรกที่เข้ามาปฏิบัติงานที่กระทรวงเกษตรและสหกรณ์ โดยวันนี้ได้เข้ามาสักการะสิ่งศักดิ์สิทธิ์และรอพบรัฐมนตรีว่าการกระทรวงเกษตรและสหกรณ์เพื่อออกไปประชุมคณะรัฐมนตรีพร้อมกัน ซึ่งการเข้ามาทํางานในครั้งนี้ถือว่ามาทํางานในช่วงที่ดีมาก เนื่องจากกระทรวงเกษตรฯ ได้มีการวางนโยบายและยุทธศาสตร์ไว้ชัดเจนแล้ว รวมถึงมีแผนการทํางานที่ชัดเจนด้วย ทั้งในปีนี้และในช่วง 5 ปีข้างหน้า รวมถึงแผนระยะยาวทุก 5 ปี จนครบ 20 ปี ซึ่งถือเป็นเส้นทางของกระทรวงเกษตรฯ ที่มีความชัดเจนมากยิ่งขึ้น
“สําหรับเรื่องเร่งด่วนที่ต้องเร่งดําเนินการคือเรื่องที่เกี่ยวข้องกับการทํามาหากินของพี่น้องเกษตรกร โดยต้องจัดอันดับเรื่องที่มีปัญหามากที่สุด แล้วเข้าไปช่วยจัดการสิ่งเหล่านั้นให้ดีขึ้น โดยจะมีทั้งข้าราชการของกระทรวงเกษตรฯ ร่วมมือกันทํางานและพร้อมลุยงานไปด้วยกัน ซึ่งจะสามารถแก้ไขปัญหาได้มากยิ่งขึ้น โดยส่วนตัวมองว่าจะทําอย่างไรให้สามารถยกระดับมาตรฐานของสินค้าเกษตรให้ดียิ่งขึ้น เพราะว่าการทํามาค้าขายทุกวันนี้ขึ้นอยู่กับคุณภาพ เพราะฉะนั้นจะดูว่าต้องทําอย่างไรที่จะยกระดับคุณภาพมาตรฐานสินค้าเกษตรให้ดีขึ้นด้วย ซึ่งก็ตรงกับยุทธศาสตร์ของการทํางานในปีนี้ รวมถึงต้องคํานึงในเรื่องของประสิทธิภาพ ถ้ามาตรฐานดี คุณภาพดี ราคาก็จะสามารถแข่งขันตลาดอื่น ๆ ได้” น.ส.ชุติมา กล่าว
ต่อมา พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ได้มอบหมายให้รัฐมนตรีช่วยว่าการกระทรวงเกษตรและสหกรณ์ดูแลเรื่องข้าว เพราะสามารถดําเนินการได้ทันที ไม่ต้องมาศึกษางานใหม่ ซึ่งจะทําให้เกิดความรวดเร็วในการทํางาน อีกทั้งยังเคยเป็นเลขาฯ คณะกรรมการนโยบายและการบริหารจัดการข้าว (นบข.) และมีความเข้าใจในระบบการบริหารข้าวอยู่แล้ว รวมถึงยังได้ร่วมกันทํายุทธศาสตร์ข้าวครบวงจรด้วย จึงสามารถดําเนินการเรื่องนี้ได้ทันนี้ นอกจากนี้ ยังได้มอบหมายให้ดูแลในเรื่องมาตรฐานสินค้าต่าง ๆ ให้มีความเชื่อมโยงระหว่างกระทรวงเกษตรและสหกรณ์กับกระทรวงพาณิชย์ด้วย
“ปัจจัยสําคัญให้การทํางานคือการทํางานอย่างซื่อสัตย์สุจริต ซึ่งถือเป็นปัจจัยสําคัญของการทํางานในยุคนี้ จึงมั่นใจในการทํางานร่วมกัน และจะมาเป็นกําลังสําคัญในการช่วยทํางานที่กระทรวงเกษตรและสหกรณ์ได้เป็นอย่างดี และช่วยกันขับเคลื่อนการดําเนินการตามนโยบายของรัฐบาลให้สําเร็จต่อไป” พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เปิดกิจกรรม Show Case "เน็ตประชารัฐ@สตูล การพัฒนาที่ยั่งยืน"
วันอังคารที่ 25 เมษายน 2560
รมว.กระทรวงดิจิทัลฯ เปิดกิจกรรม Show Case "เน็ตประชารัฐ@สตูล การพัฒนาที่ยั่งยืน"
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดและแถลงข่าวกิจกรรม Show Case "เน็ตประชารัฐ@สตูล การพัฒนาที่ยั่งยืน" โดยมีผู้บริหารกระทรวงฯ และผู้บริหารหน่วยงานในสังกัดเข้าร่วมงานฯ ซึ่งกระทรวงดิจิทัลเพื่อเศรษฐกิจและสังคมได้มอบหมายให้ บริษัท ทีโอที จํากัด (มหาชน) จัดกิจกรรมดังกล่าวขึ้น เพื่อให้ชุมชนรับรู้ถึงประโยชน์ของโครงการฯ ที่มีเป้าหมายเพื่อสร้างความเท่าเทียมและทั่วถึงในการเข้าถึงอินเทอร์เน็ตความเร็วสูงของประชาชน รวมทั้งเป็นการส่งเสริมเศรษฐกิจ พัฒนาการศึกษาและการรักษาพยาบาลที่มีคุณภาพให้กับชุมชน สําหรับจังหวัดสตูล นอกจากจะประกอบอาชีพการทําสวนยางและปาล์มน้ํามันแล้ว ยังมีความโดดเด่นในด้านการท่องเที่ยว ซึ่งเน็ตประชารัฐจะสร้างโอกาสในการนําสตูล ที่เป็นเมืองท่องเที่ยวธรรมชาติสมบูรณ์ที่สุดของไทยให้เป็นที่รู้จักและสามารถดึงดูดนักท่องเที่ยวทั้งชาวไทยและต่างประเทศทั่วโลกมากยิ่งขึ้นต่อไป ณ หมู่บ้านควนดินดํา ตําบลปาล์มพัฒนา อําเภอมะนัง จังหวัดสตูล เมื่อวันที่ 22 เมษายน 2560
*********************
รัฐบาลไทย-ข่าวทำเนียบรัฐบาล-ธ.ก.ส. เชิญร่วมอุดหนุนผลไม้และสินค้าจากเกษตรกร ช่วยเกษตรกรฝ่าวิกฤตโควิด-19 [กระทรวงการคลัง]
วันพุธที่ 27 พฤษภาคม 2563
ธ.ก.ส. เชิญร่วมอุดหนุนผลไม้และสินค้าจากเกษตรกร ช่วยเกษตรกรฝ่าวิกฤตโควิด-19 [กระทรวงการคลัง]
ธ.ก.ส.เชิญชวนพี่น้องประชาชนช่วยเกษตรกรฝ่าวิกฤตโควิด-19 โดยร่วมอุดหนุนผลผลิตทางการเกษตรจากเกษตรกร จ.ปราจีนบุรี จันทบุรี กาญจนบุรี และสุพรรณบุรี อาทิ ทุเรียน ส้มโอ มังคุด เงาะ เมล่อน กุ้งก้ามกรามและอีกมากมาย ตั้งแต่ 27-29 พ.ค.นี้ ณ ธ.ก.ส. สํานักงานใหญ่
ธ.ก.ส. เชิญชวนพี่น้องประชาชนช่วยเกษตรกรฝ่าวิกฤตโควิด-19 โดยร่วมอุดหนุนผลผลิตทางการเกษตรจากเกษตรกรจังหวัดปราจีนบุรี จันทบุรี กาญจนบุรี และสุพรรณบุรี อาทิ ทุเรียน ส้มโอ มังคุด เงาะ เมล่อน กุ้งก้ามกรามและอีกมากมาย ตั้งแต่ 27-29 พฤษภาคมนี้ ณ ธ.ก.ส. สํานักงานใหญ่ บางเขน
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัสโควิด-19 ส่งผลต่อการจําหน่ายสินค้าในภาคเกษตร เป็นอย่างมาก เพื่อเป็นการช่วยเหลือและบรรเทาความเดือดร้อนของเกษตรกร ธ.ก.ส. ได้จัดทําช่องทางสนับสนุนในการจําหน่ายสินค้าจากแหล่งผลิตของเกษตรกรไปสู่ผู้บริโภคโดยตรง โดยในช่วงนี้มีสินค้าเกษตรจากสหกรณ์แปลงใหญ่ทุเรียนชาวสวนไม้เค็ด อําเภอเมือง จังหวัดปราจีนบุรี ที่ได้นําทุเรียน ส้มโอ และหน่อไม้มาจําหน่าย กลุ่มวิสาหกิจชุมชนบ้านปลายคลองและสหกรณ์การเกษตรเพื่อการตลาดลูกค้า ธ.ก.ส. จันทบุรี จํากัด (สกต.) จังหวัดจันทบุรี นํามังคุด ลองกอง สละ และเงาะมาจําหน่าย และศูนย์เกษตรธรรมชาติทองผาภูมิ อําเภอทองผาภูมิ จังหวัดกาญจนบุรี นําพืชผักและผลไม้มาจําหน่าย ในระหว่างวันที่ 27 - 29 พฤษภาคม 2563 นอกจากนี้ มีกลุ่มวิสาหกิจแปลงใหญ่กุ้งก้ามกรามบ้านสะพานพัฒนา อําเภอบางปลาม้า จังหวัดสุพรรณบุรี ได้นํากุ้งก้ามกราม เมล่อน และไข่มาร่วมจําหน่าย ในวันที่ 29 พฤษภาคม 2563 ระหว่างเวลา 09.00 - 17.00 น. ณ ธ.ก.ส. สํานักงานใหญ่ บางเขน กรุงเทพฯ
“ธ.ก.ส. จึงขอเชิญชวนพี่น้องประชาชนร่วมอุดหนุนสินค้าเกษตรคุณภาพดี ซึ่งนอกจากจะได้รับสินค้าเกษตรส่งตรงจากสวนและฟาร์มของเกษตรกรโดยตรงแล้ว ยังเป็นส่วนหนึ่งในการสนับสนุนและสร้างขวัญกําลังใจให้แก่เกษตรกรในการประกอบอาชีพ และร่วมสร้างเศรษฐกิจฐานรากของประเทศให้แข็งแกร่งอย่างยั่งยืนอีกด้วย” นายสมเกียรติกล่าว